**momondo** er en gratis reisesøkemotor. Brukere kan sammenligne priser på fly, hoteller, leiebiler og pakkereiser over hele verden. Reisesøkesiden ble lansert i Norge i 2008.

I tillegg til sin søkemotorteknologi, tilbyr momondo også reisetips og inspirerende innsikt til brukerne via sin blogg, Inspirasjon.

Historie
--------

momondo ble grunnlagt i Danmark i 2006 og har hovedkontor i København. Per 2016 har selskapet mer enn 200 ansatte.[] Da momondo først ble lansert i september 2006 var det kun en flysøkemotor. I oktober 2007 ble nettstedet relansert og utvidet til å omfatte Inspirasjon, en reiseblogg. I 2009 lanserte selskapet en rekke byguider som senere ble til «momondo Places», en byguideapp. Siden da har momondo utvidet ytterligere til å inkludere prissammenligning for hoteller, leiebiler og pakkereiser.

I april 2011 ble momondo og Skygate, moderselskapet på den tiden, kjøpt opp av det britisk-amerikanske reisesøkselskapet Cheapflights Media Ltd. (nå Momondo Group Ltd.). Momondo fortsetter å operere som et selvstendig datterselskap.

I 2014, solgte Momondo Group aksjemajoriteten til det amerikanske private equity fondet Great Hill Partners.

I mai 2016 ble det rapportert at Momondo Group hadde 30 millioner amerikanske dollar, i inntekter, i første kvartal, med momondo ansvarlig for 60 % av inntektene.

Priser
------

I 2010 kåret Travel + Leisure momondo til det beste reisenettstedet for å finne rimelige priser.

Frommer's ga momondo første plass på listen over reiseguidens «10 Beste Flybillettsøkesider».

På Travolution Awards, mottok momondo prisen for Beste Metasøknettsted i både 2014 og 2015.

momondo har også blitt godt mottatt av globale medier: i en «Topp reisenettsteder for å planlegge ditt neste eventyr»-sak i Forbes, ble momondo trukket fram som «et av de beste reisenettstedene for å finne gode tilbud med en av de mest intuitive metasøkemotorene», og *The New York Times* hyllet nettstedets evne til å «finne kombinasjoner av flyreiser som du ikke kan finne noe annet sted».

Se også
-------

* Trivago

Referanser
----------

1. ↑   offisielt nettsted www.momondo.com[Hentet fra Wikidata]
2. ↑  «Travel inspiration – your one-stop hub | momondo». *en-US* **(engelsk)**. Arkivert fra originalen 21. juni 2017. Besøkt 20. september 2017.
3. ↑  Wauters, Robin. «Cheapflights invests in travel meta-search site Momondo». *TechCrunch* **(engelsk)**. Besøkt 20. september 2017.
4. ↑  «Momondo name to carry Cheapflights into non-English speaking territories - tnooz». *tnooz* **(engelsk)**. Besøkt 20. september 2017.
5. ↑  «Cheapflights Owner Momondo Group Gets $130 Million in Funding from Great Hill». *Skift* **(engelsk)**. 17. oktober 2014. Besøkt 20. september 2017.
6. ↑  «Momondo Group Notches $30 Million in Q1 Revenue, Thinks It's Entered Top Tier». *Skift* **(engelsk)**. 19. mai 2016. Besøkt 20. september 2017.
7. ↑ . «Best Travel Websites». *Travel + Leisure* **(engelsk)**. Besøkt 20. september 2017.
8. ↑  «The 10 Best (and Worst) Airfare Search Sites». Besøkt 20. september 2017.
9. ↑  Group, Travel Weekly. «Travolution Awards: Travolution Awards 2017». *www.travolutionawards.co.uk* **(engelsk)**. Arkivert fra originalen 24. april 2017. Besøkt 20. september 2017.
10. ↑  Group, Travel Weekly. «Travolution Awards: Travolution Awards 2017». *www.travolutionawards.co.uk* **(engelsk)**. Arkivert fra originalen 29. mai 2017. Besøkt 20. september 2017.
11. ↑  Adams, R.L. «Top Travel Websites For Planning Your Next Adventure». *Forbes* **(engelsk)**. Besøkt 20. september 2017.
12. ↑  Rosenbloom, Stephanie (13. november 2014). «Tips for Last-Minute Holiday Travel». *The New York Times* **(engelsk)**. ISSN 0362-4331. Besøkt 20. september 2017.

Eksterne lenker
---------------

* Offisielt nettsted Rediger på Wikidata